text: малдыбай газ кен орны шу-сарысу алабының мойынқұм ойысында, жамбыл облысы, тараз қаласының солтүстігінде 185 км жерде орналасқан. кен 1977 жылы ашылған. қатпар түріндегі кең құрылымы төменгі визе газды қабатының беті бойынша 1910 м-лік изогипспен шектеледі. оның өлшемдері 12,5х2,7 км, амплитудасы 192 м. қанаттарының еңістелу бұрышы 8-90°. серпухов газды қабатының беті бойынша құрылымның өлшемдері 13х3 км, амплитудасы 150 м-ге жуық. кен төменгі визенің және төменгі серпухов карбонатты қабаттық-дөңдік типті екі иірімнен тұрады. дөңіндегі жатыс тереңдігі 2025 м-лік төменгі визе иірімінің биіктігі 135,2 м. газ-су жапсары анықталмаған. өнімді қабаттарының жалпы қалыңдығы 171 м, тиімді қалыңдығы 4,2 м, газға қаныққан қабаты 1,4 м. кеуекті және жарықшақты типтегі коллекторлар құмтастардан құралған, кеуектілігі 14,4%. газға қаныққан коэффициенті 0,77. қабат қысымы 21,8 мпа, температурасы 63°с. газдың бастапқы шығымы 7,95 мм-лік диафрагмада 7,5 мың м3/тәулік. иірімнің жаппасы болып онымен бір жастағы көмірлі аргиллиттер және олардың бетіндегі ортаңғы визенің ангидриттері мен сульфаттанған әктастарының қабаты саналады. төменгі серпухов иірімінің зерттелуі аяқталмаған. оның газдық қалыңдығы 57-63 м, әктастардан базальттық горизонтымен байланысты. бұл әктастар көршілес анабай, амангелді, т.б. кендерде өнімді болып саналады. төменгі визе шөгінділерінің газ құрамы, %-дық мөлшері: метан 89, этан 0,91, пропан 0,05, н-бутан 0,022, т.б. төменгі серпухов иірімінің газдары 88,85%-ға дейін метаннан, этан 4%, пропан 1,1%, азот 4,9%, көмірқышқыл 1,15%, гелий 0,085% тұрады. иірімдердің режимі серпімді газ-арынды. қазақстанның кен ресурстары